Fra klokken 19.00 i kveld på Håndverkeren Kurs- og konferansesenter presenterer hun og sykkeldirektør Rune Gjøs Oslos nye sykkelstrategi. Møte er åpent for alle, og du kan også se møtet direkte øverst i saken.

Der vil de blant annet presentere disse åtte nye sykkelruter, som de vil ha på plass i løpet av de neste fire årene.

Torshov – Torggata/Møllergata – Vippetangen Frognerbadet – Youngstorget/Rådhusplassen – Tøyen/Galgeberg Rådhusplassen – Universitetsgata – Dælenga Frogner – Bislett/Grünerløkka/Tøyen – Tiedemannsjordet Frognerparken – Rådhusplassen – Akershusstranda – Galgeberg Skøyen – Frogner plass/Ring 2 – Carl Berners plass Gaustad – Bjølsen – Sinsen Ring 3 (BI) – HIOA – Welhavens gate/Ring 1

Lan Marie Nguyen Berg, miljø- og samferdselsbyråd (MDG). Foto: Sarah Pierstorff / NRK

– Dette er viktige gjennomfartsårer for syklistene Det er dårlig tilrettelagt for syklister i indre by, så derfor ønsker vi å få gjort noe med dette raskt for å få opp andelen syklister i Oslo, sier Lan Marie Nguyen Berg, miljø- og samferdselsbyråd (MDG).

Allerede innen to år har byråden som mål å ha på plass 60 kilometer med sykkelvei. For å gjøre det tryggere og ferdes på sykkel, vil de bygge adskilte veier.

Har du spørsmål om Oslos sykkelplaner? Still ditt spørsmål til byråden og sykkeldirektøren på Twitter og bruk emneknaggen #sykkelioslo.

Vil gjøre det tryggere for syklister

I oppgraderingen av sykkelveinettet er det fem strekninger som skal stå ferdig innen 2017.

Rådhusplassen til Grünerløkka, via Torggata

Rådhusplassen til Grünerløkka, via Universitetsgata

Rådhusplassen til Grønland

Sofienberg til Tøyen via Finnmarkgata og Helgesens gate

Blindernveien til Frogner plass

– I kampen om gatearealet så taper sykkelen mot bilen. Vi vil gjøre om parkeringsplasser til sykkelveier, og gjøre det trygt å parkere sykkelen i sentrum.

Manglende tryggheten for de myke trafikantene står sentralt i den nye sykkelstrategien. I tillegg til sykkelveier, foreslår byrådet å få på plass minst 100 nye røde sykkelbokser i kryss og minst 50 nye sykkelpassasjer og kryss tilpasset sykling inne to år.

Ukjent pris

De vil bruke minst 25 millioner kroner både neste år og i 2017 på drift og vedlikehold. Men den totale prislappen er ennå ikke satt.

– Jeg vet ikke hvor mye dette vil koste, men det ligger mange millioner på bok fra i år som ikke ble prioritert på sykkel, sier Berg.

​Hun er sikker på at sykkelstrategiene vil føre til flere syklister på veiene.

– Flere vil komme til å sykle og mange har allerede tatt sykkelen fatt. Det er vi veldig glad for, sier hun.

Les også: